
2 I Opinió 


★ EDITORIAL 


La Burxa, un projecte de totes 

L a Burxa sempre ha estat un espai obert, col·laboratiu, horitzontal, on s’ha cuidat molt la salut 
del grup i els temps i ritmes de les persones i els col·lectius que la fan possible. Hem encetat 
una nova etapa amb energies renovades i moltes ganes de continuar alimentant la comuni¬ 
cació popular. Les darreres setmanes hem rebut molts missatges i comentaris celebrant la 
tornada de la publicació. Us donem les gràcies per la bona rebuda, per aportar el vostre temps, per 
ajudar a que La Burxa arribi a tots els racons del barri i per estimar-vos aquest projecte que és de 
totes. Continuem burxant! 


★ MICROREFLEXIONS 



Tnhérra 


h amsaj 




H«Ui^urista més, un veí menys 


c an Vie s 0 


de ^ ba m 


Si vols col·laborar a la secció de 
microreflexions de La Burxa ho pots fer 
enviant la teva proposta al nostre twitter 
o bé fent-nos arribar fotos dels missatges 
que et trobes passejant pel barri a 
laburxa@gmail.com. Participa a La Burxa! 


•■SantsencsWelcome 


★ MICRO OBERT Envia'ns el teu escrit a laburxa@gmail.com 

Per un refugi digne 


Gemma Paxexa 


D issabte 18 de febrer, 
molta gent va sortir al 
carrer sota el lema “vo¬ 
lem acollir”, però més 
enllà del lema, ens preguntem 
com garantir la llibertat de movi¬ 
ment de totes les persones i com 
oferir un refugi digne. 

Un grup de persones refugiades 
que han passat per la Casa Bloc 
de Barcelona, juntament amb el 
Punt de Suport de Persones Mi- 
grants - un col·lectiu de suport 
mutu amb persones refugiades 
i sol·licitants d’asil-, es van mo¬ 
bilitzar per denunciar pública¬ 
ment les condicions d’acollida 
en una roda de premsa a la plaça 
Sant Jaume el dimecres 15 de fe¬ 
brer. 

El procés d’acollida es planteja 
en tres fases: la primera, preveu 
que durant els primers 6 mesos 
les persones refugiades puguin 
viure en centres d’acollida gesti¬ 
onats per diverses ONG on reben 
manutenció i altres ajuts, sense 


disposar de permís de treball. La 
segona, amb possibilitat d’obte¬ 
nir un permís de treball, preveu 
el lloguer de pisos, sota finança¬ 
ment del mateix programa i fins 
un màxim de sis mesos prorro¬ 
gable en cas de vulnerabilitat. 
La tercera i última fase, preveu 
suports puntuals perquè s’entén 
que la persona ja és autònoma. 
Durant aquest procés apareixen 
moltes dificultats i traves que 
fan que no es compleixin amb 
les condicions que aquest grup 
de persones asilades i refugiades 
consideren una acollida digne. 
Alejandra Guillén, sol·licitant de 
protecció internacional, denún¬ 
cia la retenció del passaport a 
canvi d’una targeta vermella, el 
que segons ella "em fa sentir ex¬ 
closa”. Amb aquesta targeta són 
moltes les dificultats per obrir 
un compta bancària, adquirir 
una línia telefònica, llogar un 
pis 0 aconseguir feina, perquè 
moltes institucions públiques 
i privades no coneixen el docu¬ 
ment. A més, la targeta es revisa 
cada sis mesos per renovar-se 0 


ser retirada, el que genera una 
incertesa constant i dificulta en¬ 
cara més poder accedir a un lloc 
de treball. "A Catalunya som uns 
500 refugiats, què passarà quan 
siguem 4.500?”, es pregunta 
l’Alejandra. 

Tatiana és d’Ucraïna i fa més 
d’un any que va arribar a Cata¬ 
lunya. Ha hagut d’abandonar la 
casa d’acollida on vivia amb els 
seus fills perquè ha acabat la 
primera fase del programa i ara 
es troba amb moltes dificultats 
per trobar un pis on viure. "Es¬ 
tic buscant pis, però ningú me’n 
vol llogar perquè desconeixen la 
targeta vermella i no tinc feina. 
A més el paper que ens propor¬ 
cionen les ONGs com a garantia 
no és suficient’’- explica-, 

Luis Làzaro, de Colòmbia, porta 
un any a Barcelona, i denúncia 
la "discriminació i exclusió que 
ha patit en el procés d’acollida”. 
Explica que no hi ha un suport 
específic a la comunitat LGTB i 
que no ha rebut el mateix tracte 


que una persona heterosexual. 
Les ONGs que gestionen el pro¬ 
grama no han mostrat sensibili¬ 
tat ni donat resposta a les seves 
demandes. 

L’Ahmed, de Síria, posa de relleu 
una realitat que sovint no s’ex¬ 
plica des de les institucions: les 
moltes persones que abando¬ 
nen el programa per marxar a al¬ 
tres països, el que mostra la falta 
de sentit que té el lema "volem 
acollir” si no es posen les condi¬ 
cions per fer-ho dignament. "De 
les 25 persones que vam arribar 
a Barcelona amb el programa 
europeu de reubicació, més de 
la meitat han marxat cap a Ale¬ 
manya, degut a les males condi¬ 
cions, la falta de menjar i de su¬ 
port econòmic”. 

Per millorar aquestes condici¬ 
ons, es demana disposar del per¬ 
mís de treball i de residència des 
de la primera fase; que les tres 
fases es realitzin en una matei¬ 
xa localització, i que s’ofereixi a 
la persona sol·licitant la possibi¬ 
litat d’escollir la localització on 


fer el procés, a més de facilitar 
una borsa d’habitatge social per 
totes les persones vulnerables, 
que es faciliti l’accés a la infor¬ 
mació amb els traductors adi¬ 
ents i que es faci una acollida 
adient als centres garantint els 
drets bàsics. També, que es creï 
una figura externa observado¬ 
ra i independent on fer arribar 
les seves queixes i que es tingui 
en compte la participació de les 
persones refugiades. Com deia 
el Luis Làzaro, no són objectes a 
“acollir” sinó persones amb veu, 
projectes i drets. 

Prou de doble discurs, cal un re¬ 
fugi digne, però també igualita¬ 
ri, perquè no hi pot haver una 
acollida digne sense papers per 
tothom, sense el dret d’accés en 
igualtat de condicions que tota 
la població, al treball, a l’habi¬ 
tatge, a la sanitat, a l’educació..., 
i sense l’amenaça de ser expul¬ 
sats, és a dir, sense batudes, ni 
CIEs ni deportacions. 












B* 208 I març de 2017 


Opinió I 3 


Febzex Llibertari: lluites d’ahir i d’avui 


Ü n any més, hem pogut 
gaudir d’un Febrer Lli¬ 
bertari que ens ha fet 
reflexionar, passejar 
i debatre sobre lluites d’ahir i 
d’avui. Rutes, debats, tallers, i al¬ 
tres activitats proposades per di¬ 
versos col·lectius han impregnat 
el barri i la ciutat. 

En «La efervescencia social 
de los anos 20» es presentava, 
en forma de llibre i exposició, 
un homenatge a les persones 
que van plantar cara a les 
injustícies del seu temps. 
Avui, d'altres planten cara a la 


gentrificació dels barris, que fa 
perdre veïnes i guanyar turistes 
i, en la pèrdua, es desintegra el 
teixit social: d'aquí la ruta orga¬ 
nitzada per l'Ateneu Llibertari 
de Poble Sec. 

Els anys trenta també es 
recollien al Febrer Llibertari en 
forma de llibre: a «Del amor, 
la guerra y la revolución» 
apreníem de persones que 
creien en l’ideal d'igualtat i que 
van gosar posar-lo en pràctica. 
Com potser passa avui amb 
la lluita per la llibertat del 


programari. I és per això que 
també la tecnologia ha estat 
present al Febrer Llibertari en 
forma de tallers de seguretat 
mòbil i un «cyber-vermut» 
sobre tecnologies lliures. 

La desobediència i la crimi- 
nalització han pres la forma de 
«Grito Amordazado», reivin¬ 
dicació teatral i debat que han 
aportat una mirada humana 
i política al problema de la 
repressió, que tampoc ve d’avui, 
com comprovàvem a la ruta 
en homenatge als maquis que 


Negres Tempestes organitzava 
a l’Arc de Triomf. 

Més enllà de Barcelona, altres 
pobles i col·lectius reivindi¬ 
quen els seus drets, com les 
dones indígenes de Mèxic, que 
en una xerrada ens comparti¬ 
ren la seva situació de lluita. 
Saltant barreres temporals, 
i en forma de documental, 
compartíem lluites passades 
amb altres dones indomables, 
com Federica Montseny, revo¬ 
lucionària anarquista que, 
trobant correlació entre l’alli¬ 
berament de la dona i les idees 


llibertàries, transgredí amb les 
seves propostes sobre l’avorta¬ 
ment o el sufragi universal. 

I, així, les lluites d’ahir i 
d’avui s’entrellacen al Febrer 
Llibertari, on les armes són la 
memòria històrica, la intel·li¬ 
gència col·lectiva i el suport 
mutu. 


Esbós per a una radiografia de l’Educació 
Secundària Pública al nostre barri 


Assemblea Groga de Sants 


Un dels objectius principals 
que s’ha marcat l’Assemblea 
Groga de Sants per als propers 
cursos és treballar per millorar 
i promocionar l’educació secun¬ 
dària pública (ESO, Batxillerat i 
Cicles Formatius) a Sants, Hos- 
tafrancs i La Bordeta. En l'ac¬ 
tualitzat estem realitzant un 
mapatge que ens permetrà te¬ 
nir una primera fotografia de 
quina és la situació actual de la 
secundària pública als nostres 
barris. 

De les dades, encara no com¬ 
pletes, el primer que es desprèn 
i alarma, és que un percentat¬ 
ge significatiu de famílies que 
han portat els seus fills i filles a 
l’escola pública decideix matri- 
cular-los en instituts concertats 
en comptes d’apostar per con¬ 
tinuar l'educació en el sistema 
públic. Tot sembla indicar que 
l’oferta de places d’ESO és infe¬ 
rior al nombre d’alumnes que 
acaben sisè de Primària en el 
sistema públic. 

Caldria conèixer a més, quina 
és la situació exacta a Batxille¬ 
rat i als Cicles Formatius, però 
és destacable i denunciable la 
manca absoluta de places pú¬ 
bliques per al jovent que de¬ 
cideixi optar per la formació 
professional al nostres barris. A 
aquesta situació cal sumar que, 


en els propers cursos, augmen¬ 
tarà el nombre d'alumnes de 
secundària com a conseqüència 
del boom de natalitat del 2008 1 . 
També la urbanització de l’en¬ 
torn de Can Batlló suposarà un 
increment afegit del nombre 
d’alumnes de secundària. 

Tot i que la lluita veïnal al 
voltant de Can Batlló va forçar 
l’Ajuntament a pactar una sè¬ 
rie d’equipaments per al barri, 
entre els quals una escola-ins- 
titut, a hores d’ara no hi ha in¬ 
dicis que la seva construcció es 
realitzi a curt termini. Donada 
la passivitat de les administra¬ 
cions, els moviments veïnals i 
educatius hem de tornar a po¬ 
sar sobre la taula el desenvolu¬ 
pament del projecte perquè es 
planifiqui la seva construcció i 
pugui ajudar a cobrir les neces¬ 
sitats del barri. 

Però les reivindicacions no es 
limitaran a l'augment de places 
de secundària pública. A més, 
treballarem per millorar la qua¬ 
litat dels instituts existents en 
col·laboració amb la resta de la 
comunitat educativa. En aquest 
sentit, i coincidint amb les Jor¬ 
nades per l’Educació Pública i el 
període de preinscripcions (me¬ 
sos de març i abril) encetarem 
un campanya perquè les famí¬ 
lies optin per l’escola pública. 



Un altre dels eixos de treball 
serà la renovació pedagògica. 
Considerem que, al nou insti¬ 
tut públic que necessita el barri, 
caldria bastir un projecte res¬ 
pectuós amb els i les adoles¬ 
cents, amb l’etapa evolutiva en 
la qual es troben i els diferents 
ritmes i interessos. Oue poten¬ 
ciï la cooperació, el creixement 
emocional, l’autonomia, la cre¬ 
ativitat, el pensament crític, la 
perspectiva de gènere, a partir 
per exemple de metodologies 
més actives i participatives, i el 
treball per projectes. 


Per desenvolupar tota aques¬ 
tes activitats, l’Assemblea Gro¬ 
ga a Sants està promovent la 
creació d’una plataforma que 
englobi famílies, estudiants, 
educadors i tota persona inte¬ 
ressada en general per la millo¬ 
ra de l’educació secundària pú¬ 
blica. A partir del debat sobre la 
necessitat d’un nou institut al 
barri realitzat el juny del 2016, 
va sorgir l’embrió de la plata¬ 
forma que ja ha realitzat tres 
reunions i que han servit per 
definir les primeres línies d’ac¬ 
tuació que hem resumit en el 
present article. 


'L’any 2000 es van produir 12573 naixements a Barcelona, mentre que el 2008 van néixer 14.637 infants. Igualment, hi ha hagut un increment de la natalitat en comparació amb l’última dècada del segle XX. 
Font: Departament d’Estadística de l’Ajuntament de Barcelona: http://www.bcn.cat/estadistica/catala/dades/inf/dem/dem12/t201.htm 



üiutsiMc 

Cooperativa Autogestionàría 
COMUNICACIÓ GRÀFICA 

St sents invisible ? Nosaltres t’ojudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà. 


www.laciutatinvisible.cooi 

c/RIEGO 35 baixos Q8014 (bcn) 93 298 99 4i 



(PutjQtieC-Cis 


Menú migdia 10€ 

Menú pizza 8€ 

Servei a domicili 

Carrer de Salou, 23. 080014 
Tel. 936112485 - 616807668 

Horari: de 13.30 a 16h i de 20.30 a 24h 
Dilluns tancat tot el dia - Dimarts matí tancat 

www.restauranteputxinellis.com 




INDEPENDENTISTA 

de Sants Jaume Compte 


Carrer Muntadas, 24, 

08014 Sants, Barcelona, Països Catalans 
www.cis-jaumecompte.cat 
o visita'ns al Facebook i al Twitter 


EL TEU DENTISTA 
DELBARRI 

Dr. Marçal 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolanasdentist@mfomed.es 

★ REGIREM EL CUB DE RUBIK 

Construïm i lluitem, de la defensa a 
l’atac 


Verda 

D efensar-se és un dels 
instints més elemen¬ 
tals dels éssers hu¬ 
mans. Fins i tot l’esclau 
més submís ha aixecat les mans 
per defensar-se d’un cop del seu 
amo. Així doncs, en un món on 
regna la desigualtat i la injus¬ 
tícia, generar moviments per 
defensar-se dels atacs constants 
de les classes dominants és el 
més bàsic que podem fer. Però, 
com en un partit de futbol, sor¬ 
tir a defensar-se no és una bona 
estratègia per guanyar, doncs en 
el millor dels casos pots acon¬ 
seguir un empat. I si cada lluita 
dels moviments socials la com¬ 
parem amb un partit, a la llarga 
les pèrdues se’ns aniran acumu¬ 
lant. Posat en el context actual, 
això ens porta a una situació on 
l’avarícia dels poderosos ens col- 
loca sempre a la defensiva de 
les seves ofensives per explotar 
cada dia més a la immensa ma¬ 
joria de la població. 

Però tot i així la societat és 
molt més complexa que els di¬ 
ferents resultats d’un partit de 
futbol. Hi ha lluites que tot i 
que es perden en les seves de¬ 
mandes, es guanyen en altres 
camps. Exemples d'aquests en 
trobaríem molts, perquè actu¬ 
alment els moviments socials 
s’han enfortit de forma consi¬ 
derable a costa de generar totes 
aquestes lluites. Així hem estat 
capaces de posar en evidència 
les mancances del sistema ac¬ 
tual. De treure-li la màscara 
al poder per mostrar que està 


al servei d’interessos oposats 
als de la majoria. En definitiva, 
no hem estat vencent però si 
convencent. 

La lluita també és capaç de 
generar-nos una identitat col- 
lectiva que es contraposi a la 
imatge d’un poder que ell ma¬ 
teix s’ha anat desgastant i que 
ha perdut el suport popular i la 
legitimitat, motiu que explica 
l’ascens dels populismes arreu. 
Però correm el perill de basar 
la nostra identitat només en la 
lluita, en la barricada simbò¬ 
lica. Hem de ser capaces de su¬ 
perar-la: des d’una barricada es 
pot defensar, però no avançar. 


“La lluita és un 
element essencial 
que ha d'anar 
acompanyat 
d'una construcció 
alternativa de la 
societat que volen”. 


La lluita és un element essen¬ 
cial que ha d’anar acompanyat 
d’una construcció alternativa 
de la societat que volem 

Viure només de la lluita és 
complicat, perquè genera molt 
de desgast, tant repressiu com 
d’energies. Implica adaptar-se 


als ritmes de l’adversari i com¬ 
batre en camp contrari aquells 
aspectes que ell decideix atacar 
i quan ell vol. Per això la lluita 
és un element essencial que 
ha d’anar acompanyat d’una 
construcció alternativa de la 
societat que volem. En l'article 
anterior de Regirem el Cub de 
Rubik anomenàvem a aquesta 
societat l’horitzó que havíem 
de dibuixar. A l'horitzó mai s’hi 
arriba, sinó que et marca la di¬ 
recció cap a la qual caminar. 
Aquesta construcció és el que 
creiem que ha d’ésser la feina 
paral·lela necessària per com¬ 
plementar la lluita. 

La construcció, de la mateixa 
manera que la lluita, ha d’abas¬ 
tar tots els camps de la nostra 
vida. En aquells camps on el 
capitalisme ens ataca de forma 
més propera és més fàcil veure 
aquesta necessitat. Es combat 
el patriarcat, mentre que a la 
vegada es treballa per cons¬ 
truir relacions més lliures. En el 
camp de les relacions personals 
és on tenim més capacitat per 
construir una alternativa més 
forta que el capitalisme. Aquest 
pretén generar un món de per¬ 
sones individualistes, al servei 
del mercat, quelcom totalment 
oposat a la natura social de les 
persones. No és d’estranyar que 
les resistències més fortes al ca¬ 
pital vinguin des d'allà on exis¬ 
teixen unes relacions socials 
fortes, ja sigui en comunitats 
concretes, barris o pobles. 


“Amb feina de 
formiga anem 
dibuixant traces de 
l'horitzó que volem.” 


La construcció d’alternati- 
ves és doncs una altra cara de 
la lluita que es realitza des de 
diferents camps i maneres. Les 
alternatives que generem són 
la manera de superar la barri¬ 
cada i poder crear lluites ofen¬ 
sives. D’aquesta manera podem 
començar-nos a plantejar sortir 
a guanyar determinats partits. 
Tot i això, encara queda molt 
per poder tenir un horitzó de¬ 
finit que ens pugui plantejar 
jugar a guanyar el campionat. 
Amb feina de formiga anem di¬ 
buixant traces de l’horitzó que 
volem. 

La vida en una societat plena¬ 
ment capitalista planteja com¬ 
plexitats mentre lluitem contra 
aquesta. Actualment estem ju¬ 
gant partits que a la defensiva 
és impossible no perdre. És el 
cas del turisme, per posar-ne un 
exemple. El capital té el poder 
per decidir de quin tipus d'eco¬ 
nomia hem de viure. El turisme 
destrueix el teixit productiu de 
la ciutat controlant els fluxos de 
capital per invertir-lo en aques¬ 
ta nova indústria. Malgrat tot 


el discurs d'expulsió de veïnat, 
precarietat laboral, destrucció 
delteixit social, etc. aquest s’im¬ 
posa de forma aclaparadora als 
barris. De quina manera es pot 
contraposar aquest model eco¬ 
nòmic, quan l’anterior model 
en el que es basava l’economia 
de la ciutat tampoc és el que vo¬ 
lem ni és el nostre? L’economia 
cooperativa és una alternativa 
que s’està gestant i encara de¬ 
pèn dels fluxos del capitalisme. 
La lluita estudiantil és un altre 
exemple, doncs cada reforma 
suposa una pèrdua de les clas¬ 
ses populars a l'accés i la quali¬ 
tat, però la lluita no genera cap 
alternativa possible i per tant 
ens aboca a contínues derrotes 
o, en el millor dels casos, em¬ 
pats. Algunes possibilitats per 
sortir del pas poden ser seguir 
plantejant lluites defensives, 
aconseguint empats valuosos. 
Ouan els empats no serveixin i 
calguin ofensives per guanyar 
es podria buscar lluitar per de¬ 
terminats objectius parcials, 
com defensar una economia lo¬ 
cal —encara que capitalista— o 
aconseguir apuntalar millores 
des de l'estat, tot i que caminem 
per una gestió comunitària dels 
recursos. D’aquesta manera, a 
més de poder convèncer, podem 
començar a visualitzar que les 
victòries són possibles. 


★ ALTERNATIVES ECONÒMIQUES 

La Xarxa es fa gran 



Xarxa d’Aliments Reciclats de 
Sants 

1 a Xarxa d'Aliments Reci¬ 
clats de Sants (XARS) és 
un espai de trobada d’un 
seguit de gent que s’or¬ 
ganitza per recollir l’excedent 
d’aliments i repartir-lo. Una 
xarxa que a través de l’auto-or- 
ganització i el suport mutu vol 
teixir una alternativa al sistema 
capitalista. La XARS ja fa prop 
d'un any que existeix i ha estat 
recuperant un munt de menjar 
que d’una altra manera hagués 
acabat a les escombraries. 


“Ara la Xarxa es 
troba els dilluns a 
Can Batlló i els dijous 
al CSA Can Vies" 


Els dilluns i dijous a les 20:3oh 
les integrants de la XARS es tro¬ 
baven a la nau i de Can Batlló 
i des d’allà sortien a fer la ru¬ 


ta pels comerços que donen el 
menjar sobrant. Els dijous, però, 
eren poques les persones que 
participaven i van decidir can¬ 
viar el punt de trobada d’aquest 
dia. Ara la Xarxa es troba els 
dilluns a Can Batlló i els dijous 
al CSA Can Vies, cosa que ha fet 
que s’hagin afegit noves perso¬ 
nes i s’hagin organitzat de nou 
per reciclar el menjar aquest 
dia. 

A l’hora de trobada, el grup 
que fa la ruta passa pels di¬ 
ferents establiments que hi 
col·laboren. Després retorna al 
punt de trobada on es distribu¬ 
eix allò recollit en cistelles de 
les participants. La recollida de 
les cistelles coincideix amb la 
cafeta de Can Vies dels dijous i 
permet que aquesta s’allargui 
fins a les 22h, essent possible 
recollir-la també els divendres 
a la tarda. 

La Xarxa s’ha fet més gran, 


amb un increment de les par¬ 
ticipants, però encara ha de 
seguir creixent. Cada dia que 
la xarxa recull menjar, recupe¬ 
ra molts més aliments dels que 
pot aprofitar. A la Xarxa hi pot 
participar qualsevol, ja sigui 
col·laborant en la recol·lecció 
d’aliments sobrants, com apor¬ 
tant menjar que ja no es pot 
vendre i que no vulguin llençar 
—en el cas de comerços—. 


“Mentre es llenca 

j 

menjar, s'exclou 
d'aliment a aquelles 
persones que no 
tenen prou ingressos 
per accedir-hi” 


Però la XARS vol ser més que 
un espai per salvar aliment en 
bon estat de les escombraries. 


Aprofita l’organització per ali¬ 
mentar-se de forma gratuïta, 
per qüestionar aquest model de 
producció capitalista. Un mo¬ 
del basat en la creació constant 
d’excedent alimentari que es 
llença per no entrar en la lògica 
d’un mercat que pensa en bene¬ 
ficis en lloc d’abastir les neces¬ 
sitats de la població. Així, men¬ 
tre es llença menjar, s’exclou 
d’aliment a aquelíes persones 
que no tenen prou ingressos 
per accedir-hi. 


A més la resposta que la Xar¬ 
xa utilitza front aquest model 
econòmic és el de l’ajuda mú¬ 
tua, on les pròpies persones in¬ 
teressades s’organitzen per re¬ 
soldre les seves necessitats, un 
model que és extensiu a la resta 
de necessitats. D’aquesta ma¬ 
nera es confronta amb els mo¬ 
dels assistencials i caritatius, 
actuant per canviar els proble¬ 
mes d'arrel. 

Coòpolis a Can Batlló: història d’un procés col·lectiu 


Equip promotor de Coòpolis 


E l projecte Coòpolis és una 
aposta conjunta del veï¬ 
nat, les iniciatives de l'eco- 
nomia social i solidària i 
de l'administració pública per 
desenvolupar un equipament de 
promoció de l'economia coope¬ 
rativa al recinte de Can Batlló. 
L'objectiu és crear-hi un ecosiste¬ 
ma d'activitat socioeconòmica i 
formativa, de generació d'ocupa¬ 
ció i d'impacte social, que afavo¬ 
reixi la creació de llocs de treball 
en cooperatives i l'enfortiment 
socioeconòmic local. 

Autogestió comuni¬ 
tària a Can Batlló: 
Lembrió de Coòpolis 

L’n de juny de 2011, després 
de dècades de reivindicacions, 
el veïnat recuperà el recinte 
industrial de Can Batlló. Les 
tasques de rehabilitació comu¬ 
nitària s’iniciaren al bloc 11, 
que esdevingué l’Espai Veïnal 
Autogestionat Bloc Onze, amb 
auditori, bar i biblioteca, entre 


altres equipaments. La Platafor¬ 
ma Can Batlló és pel Barri inicià 
un procés col·lectiu per detec¬ 
tar altres necessitats socials, i 
elaborà un llistat de projectes a 
ubicar a la resta de naus sense 
usos previstos. Coòpolis fou una 
de les propostes que nasqueren 
d’aquella detecció col·lectiva de 
necessitats. Es va considerar im¬ 
prescindible comptar amb equi¬ 
paments destinats a generar 
ocupació i activitat econòmica 
per afrontar les dificultats de les 
classes populars. L’aposta enlla¬ 
çava amb la funció productiva 
històrica de Can Batlló, així com 
amb la tradició cooperativista 
del barri. 

Un equip format per coopera¬ 
tives de treball vinculades a Can 
Batlló, La Ciutat Invisible i La Col, 
aportaren un primer esborrany 
del projecte; i es van es confor¬ 
mar, posteriorment, com a grup 
promotor de Coòpolis. El 2014, 
per encàrrec del Districte, desen¬ 
voluparien l’estudi: arquitectes, 
sociòlogues i consultores en eco¬ 
nomia social i solidària treballa¬ 
ren en una proposta de rehabi¬ 
litació i adequació del Bloc 4 de 
Can Batlló: el projecte Coòpolis. 


Nova realitat 
socioeconòmica 
barrial i 
institucional 

L’estudi s’entregà el juliol del 
2014, i la realitat social i insti¬ 
tucional anà fent el seu camí. El 
moviment de l’ESS s’articulava, 
i des de la XES es llençaven les 
14 Mesures per a la Democràcia 
Econòmica Local. Proposaven 
noves polítiques socioeconòmi- 
ques locals, que abandonessin 
la promoció del capitalisme i es 
fessin des del nou paradigma de 
la concertació pública- coopera¬ 
tiva - comunitària. 

D’altra banda, al barri, les ini¬ 
ciatives cooperatives i comu¬ 
nitàries santsenques s’anaren 
coordinant fins a la creació de 
l’Impuls Cooperatiu de Sants. En¬ 
tre els seus objectius; el foment 
de la intercooperació i la creació 
d’ecosistemes cooperatius locals. 
En aquest sentit, el projecte Coò¬ 
polis es presentà a l’auditori de 
Can Batlló l’abril del 2015. 

Finalment, una darrera ins¬ 
tància també afavorí el projec¬ 


te: s’esdevingueren canvis de 
governs locals. En el nou Ajun¬ 
tament de Barcelona es creà un 
òrgan específic per a la promoció 
d’una nova política socioeconò¬ 
mica a la ciutat i es llençà un Pla 
d’Impuls de l’ESS on es compta¬ 
va amb Coòpolis com un dels 
projectes emblemàtics a recol¬ 
zar. A nivell de la Generalitat de 
Catalunya, també s’apostà per 
una nova generació de políti¬ 
ques públiques de promoció del 
cooperativisme, i el 2016 llençà 


la proposta de crear 15 Ateneus 
Cooperatius arreu del país, amb 
finançament públic i gestio¬ 
nats per les xarxes cooperatives 
locals. 

La convocatòria de l’Ateneu 
de Barcelona fou guanyada per 
Coòpolis, i amb les tres variables 
en marxa -comunitàries, coo¬ 
peratives i públiques- Coòpolis 
l’Ateneu Cooperatiu de Barcelo¬ 
na començà a caminar. 



COÒPOLIS 


ateneu cooperatiu de Barcelona 


Un Viquipzojecte vinculat al baixi 


Col·lectiu Patrimoni Insivibles 


Des de fa tres edicions, el col- 
lectiu Patrimonis Invisibles i la 
Biblioteca del Vapor Vell, hem 
anat organitzant Viquitrobades 
amb la voluntat de dinamitzar 
el patrimoni dels barris de Sants, 
Hostafrancs i la Bordeta. La Vi- 
quipèdia té com a objectiu prin¬ 
cipal recopilar el coneixement 
en format enciclopèdic, des de 
la neutralitat, el contingut lliu¬ 
re i el desenvolupament col·la- 
boratiu. Els valors que fomenta 
són compatibles amb la nostra 
manera d'entendre i defensar 
el patrimoni. Si la memòria i la 
història és col·lectiva, no és lògic 
que tothom tingui la possibilitat 
de reivindicar-la i difondre-la? 


“A les Viquitrobades 
visitem el patrimoni 


del barri, consultem 
bibliografia local i creem 
o ampliem entrades 
a la Viquipèdia” 


Les Viquitrobades a Sants, amb 
el suport d’Amical Viquimèdia, 
han tingut un esquema similar 
en totes les seves edicions, arri¬ 
bant a consolidar dues activitats 
que ocupen tot el dia. El matí està 
destinat a aquelles accions a l’ai¬ 
re lliure. Una ruta fotogràfica pel 
barri 0 una gimcana patrimonial 
que en aquest cas ens ha permès 
conèixer la història del Vapor 
Vell en un context de vaga ge¬ 
neral, són els elements que hem 
trobat més idonis, en aquesta 
última edició, per vehicular la di¬ 
fusió del nostre patrimoni amb 
la creació de nous continguts per 
la Viquipèdia. 


A la tarda, es desenvolupà l’ac¬ 
tivitat d’edició i taller de Viqui¬ 
pèdia a la Biblioteca del Vapor 
Vell. Una marató que no només 
té l’objectiu principal d’ampliar 
els articles relatius al patrimo¬ 
ni cultural present al barri, sinó 
que a més, pretén donar suport a 
la recerca de la història local fent 
xarxa amb les veïnes. Per aquest 
motiu durant la jornada i també 
els dies previs, compartim el llis¬ 
tat d’articles que caldria millo¬ 
rar, mentre disposem lliurement 
d’una bibliografia de qualitat. La 
Marina, Zona Franca, Montjuïc, 
Sants, Hostafrancs, cooperatives, 
moviments socials, dones, patri¬ 
moni industrial, transports, són 
algunes de les publicacions que 
trobarem en la col·lecció local 
del Vapor Vell. 


“El Viquiprojecte vol 
vincular el veïnat i la 


Viquipèdia amb un 
doble objectiu: cultural i 
tecnològic" 


Organitzar una Viquitrobada 
és relativament senzill, només 
necessitem una taula, connexió 
a internet i bibliografia relacio¬ 
nada. El que és complex, -i inte¬ 
ressant alhora-, és fer traspassar 
els valors del món Viquipèdia 
per poder crear xarxa i coneixe¬ 
ment lliure. Per aquest motiu, 
i amb la voluntat de consolidar 
el projecte a Sants, creiem 
oportú repensar els tipus d’ac¬ 
tivitats que hem estat fent fins 
ara i dirigir i englobar-les dins 
d’un Viquiprojecte vinculat al 
barri. Com? Tenim referents 
nacionals i internacionals que 
han treballat en l’àmbit territo¬ 
rial a través de la implicació de 
col·lectius i entitats locals. És a 
través d’ells que han construït 



aquesta xarxa per apropar-se a 
la cultura a través d’una pers¬ 
pectiva propera i tecnològica. 

Algun d’aquests exemples han 
estat: tallers d’edició per perdre 
la por a editar a la Viquipèdia, 
suport i activitats, no només a 
Biblioteques sinó amb la resta 
de col·lectius, viquiclubs, viqui- 
maratons, treballs amb escoles, 
alliberament d’imatges i tex¬ 
tos amb llicències obertes, etc. 
Als nostres barris ens sobren 
les eines que calen, només hem 
d’articular-nos i començar a 
caminar. 



ESTAMPACIÓ SERIGRÀFICA 

Sara Medina Peris 


L es dones existim, sí, però encara 
no se'ns veu. Totes sabem que 
hi som i que hi participem però 
ni se’ns mostra, ni ens veiem a 
nosaltres mateixes. Malauradament, 
continuem invisibilitzades. L’escassa 
representació que tenim en la majoria 
d’àmbits, ja sigui a les empreses, a la 
política, al poder judicial, a les universi¬ 
tats, a la televisió etc...és, com a mínim, 
alarmant. Un reflex pervers de la situació 
que ens envolta. O, si més no, una 
mostra més de com el patriarcat segueix 
imperant al seu aire sota una estructura 
social que, tot i que sembla que comença 
a fer-se ressò d'allò més evident, segueix 
fent patent una realitat palpable i inelu¬ 
dible que podria molt bé resumir-se en 
aquella frase que cantava Lluís Gavaldà 
amb Els Pets: «hi ha tantes coses a fer». 

Seguint aquesta línia, doncs, és urgent 
la necessitat de que les dones estiguem 
presents no només en l'àmbit privat, si 
no també en l'àmbit públic i, sobretot, 
en els llocs on es prenen decisions 
importants que afecten a tots i totes. 
És rellevant que ens veiem a nosaltres 
mateixes per poder prendre conscièn¬ 
cia de quin és el nostre lloc al món, de 
manera que es potenciïn noves formes 
de relació per un costat, i nous models 
de distribució del poder, per l’altre. Per 
aquest motiu, des de La Burxa volem 
dedicar aquesta secció de l'«A Fons» a 
un concepte que, tal i com ens diu Sofia 
Castahón, és absolutament transforma¬ 
dor: la genealogia. Hi ha un bon grapat 
de dones desconegudes que al llarg de 
la història han lluitat amb valentia, han 
generat idees i continguts i han trans¬ 
format la realitat que ens rodeja, moltes 
vegades pagant-t’ho fins i tot amb la 
pròpia pell. Fer-les visibles, aleshores, 
és d'allò més rellevant i no es cenyeix 
únicament a una qüestió de justícia i 
de memòria, si no també una qüestió de 
generació de referents. 

Si les dones d'avui en dia no tenim 
referents clars i visibles dins la ciència, 
la tecnologia, la literatura o simplement 
referents dins la pròpia lluita -per posar 
únicament alguns exemples- pensarem, 
i no sense falta de raó, que no podem 
lluitar, que no podem escriure o que no 
podem dedicar-nos a la investigació 
científica o tecnològica. 

Si tots els referents existents en 
la majoria de camps formen part de 
l’àmbit masculí, creurem que les dones 
no podem fer res de tot això i, com a 
molt, quedarem satisfetes amb la idea 
conformista de participar tan sols en un 
segon i mesurat pla -aquell que hipòcri¬ 
tament sembla que haguem ocupat tota 
la vida-. Per tant, considerem essencial 
reivindicar-ho, reivindicar-les i rei¬ 
vindicar-nos a nosaltres mateixes per 
exigir amb la veu ben alta que les vides 
femenines que han transformat -i que 
transformen- la societat comencin a ser 
visibles en el relat de la pròpia història: 
per no dubtar mai de que la història no 
l’han construït només homes, si no que 
hi ha participat tant homes com dones, 
per tenir present la importància que 
té el fet de saber que moltes d'elles ho 
van fer i ho van aconseguir i, sobretot, 
per conèixer-les. Tenir-les ben presents 
a la nostre quotidianitat ens servirà per 
empoderar-nos, per confirmar-nos que 
també podem fer-ho i per recordar-nos, 
dia rere dia, que no ens resignarem a 
mocar-nos amb mitja màniga. 

En aquest edició, La Burxa té nom de 
dona i, per tant, hem volgut rescatar 
simbòlicament els seus noms a tots els 
carrers del barri de Sants amb l’objectiu 
d’analitzar-los i de veure si se'ls ha 
donat a totes aquestes dones el reconei¬ 
xement i la vida que es mereixen. 



■ Cari·i d« 1» Suat* 


Francesca Xaviera de Saleta i Descat- 
llar fon marquesa de Monts olis i pro¬ 
pietària de terrenys a la zona al segle 
XIX. 


0 Pa&satga d« P*c* Solar 


Propietària de terrenys a la zona 
també fou una de les actrius més 
populars de mitjans del segle XIX. 




Carter d* Violant Eum 
* d'Aragó 


Segona esposa de Jaume I el 
Conqueridor amb qui tingué 
nou criatures. Va participar a 
la campanya contra la ciutat de 
València i al tractat d’Almirra. 



• Im 


Lofici 
deix a 
MargE 
Borbó 
1939- 



O 


• Can 


Verge i 



filòsofs 
gosar e; 
ta savis 
tonada 
hihagu 


• CmhiSmUCicíIU 


Màrtir 1 patrona dels 
músics, fabricants d'orgues 
o violins, poetes i cantants. 


Caixa* di Miri* Victoria 


★el 


No queda clar si està dedicat a una propietària dels terrenys 
o a la reina i esposa d 1 Amadeu de Savoia. Si bé els franquis¬ 
tes batejaren el carrer al 39, el consistori del 1900 ja li donà 
aquest nom. 




Ctim da Dalxnau 


Josepa Dalmau i Rosell fou propietària i 
esposa de Antoni Daunas i Serra, teixi¬ 
dor de vels. Adquiriren els terrenys del 
carrer al 1835 i foren venuts, al 1875 pels 
seus fills, a Enric Cros i Isaac. 


feminisme 


als caxzezs de 



Més cazzezs 


1 Plaça de Sarah Bernhardt 

2 Carrer Elena Girol 

3 Jardí de Celestina Vigneaux 

4 Passatge Montserrat de Andrés 

5 Carrer de Munné 

6 Carrer de Casteràs 

7 Carrer d'Esteràs 

8 Carrer de Rosés 


0 Plaça Tete&a Cl aram 


Dirigent anarcosindical 
i obrera del ram tèxtil. E 
tinguda i exiliada partú 
activament en ia lluita ] 
dret de les dones a form 
part de la vida política, 
social i econòmica. 



• Cariarfatu 


Laura Jane Add 
reformadora. L P ; 
cago el HuLl Ho 
activitat per a 1; 
11 atorgaren el p 

£ins d* l*s Inf Mit«s 


alit at del nom coinci- 
mb el naixement de 
irita de Bor bon i 
n, Se n diu així des de 


Es urgent la necessitat de que les dones estiguem 
presents no només en l'àmbit privat, si no també en 
l’àmbit públic i, sobretot, en els llocs on es prenen 
decisions importants que afecten a tots i a totes. 

:« Santa. Caterina i 


màrtir d 1 Alexandria, patrona de 
, oradors i universitaris. Va 
jgotar dialècticament cinquan- 
pagans d Àlexandria. À la can- 
arnb el carrer de Santa Cecília 
é un saf areig. 


# d’Erm·ngftrdft 


Probablement dedicat a la de Narbona (XII), 
que governà el ves comtat més de cinquanta 
anys. També es creu que podria ser la de la 
Cerdanya, que governà Vallespir a finals del 
segle X. 


Avinguda da Raina 
* Maria Cristina 


Es casà amb Alfons XII i, quan aquest 
morí al 1885, regnà fins al 1902, any 
de la majoria d'edat d r Alfons XIII. 


O 


Plaça de Bella Borita 


Gki·i d* Mk« d* D«u 
d*l Simii 


Podria venir de lennita que 
allà hi hagué o pel nom de 
la filla dels propietaris i 


Carrei de la 
0 Pmissima 
Concepció 


Dedicat al mis¬ 
teri de la Im¬ 
maculada Con- 



• Caxt*i Maria Montassoii 


urbanitzadors del barri. 


cepció en la 
Verge Maria. 


Educadora i pedagoga italiana, al 1894 
fou la primera llicenciada en medicina 
a la Universitat de Roma. Desenvolupà 
el mètode de disciplina lliure i lensen- 
yaiuent espontani sense càstigs. 


Màrtir del segle IV, original 
de Capadòcia i considerada 
patrona dels jardiners. Se la 
sol representar juntament 
amb un àngel i una corona 
de flors. 


Tot i que més es coneix la seva faceta d'actriu, també 
fou directora i pedagoga teatral. En esclata la Guerra 
Civit embarca cap a Amèrica en un viatge sense retorn. 
À XÜe f fundà l'escola d’Art Dramàtic. 


Així es deia l'ermita que 
donà nom al barri, i fa 
referència al port natural 
preromà que hi havia a 
ponent de Montjuïc. 


0 C*ri*r Stntft D010U* 


Màrtir, santa i patrona dels 
mariners. Nascuda a Tes- 
salònica, al segle III. L’antic 
passeig sortia de les Drassa¬ 
nes i deu el seu nom a un 
dels portals de mar que hi 
J havia a la muralla medie- 
I val. 


Jardí de Petra Kelly 


t Add&nts 


ams fou sociòloga i 
any 1889 cofundà a Chí- 
use, un centre de gran 
1 reforma social. Àl 1931 
iremi Nobel de la pau. 


Mireia Tortosa 


S ants sempre ha estat un districte 
associat a la lluita social que ha fet 
front molts cops a les administracions 
públiques per esdevenir un barri cada 
vegada més actiu. Des de l’equip de redacció 
de La Burxa, per tant, ens hem preguntat si 
aquest tarannà tan evident es mostra també 
a la toponímia dels seus carrers. Malaurada¬ 
ment, hem descobert que no: Sants no és un 
barri feminista en el seu nomenclàtor. Dels 
carrers que porten nom de persona, més d’un 
85% són noms d’home i menys d’un 15% són 
noms de dona. Diu la historiadora i escriptora 
Isabel Segura Soriano que «Sants-Montjuïc 
és un dels districtes amb menys carrers que 
porten nom de dona». Tanmateix, a més de 
constatar la poca representació que hi ha en 
el nomenclàtor del districte, ens ha interes¬ 
sat analitzar quines són les dones que s’hi 
ha inclòs. I és que dels trenta-un carrers amb 
noms de dona, set estan relacionats amb 
el món catòlic -com Santa Caterina o Santa 
Cecília- o amb la mare de Déu -com La mare de 
Déu del Port o La mare de Déu del Remei-; set 
estan relacionats amb terratinents posseïdores 
de terrenys que, un cop cedits a l’ajuntament, 
van mantenir el seu nom -com és el cas del 
carrer de La Saleta o Dalmau-; quatre fan refe¬ 
rència a la noblesa -com Violant d’Hongria o 
el Jardí de les Infantes-, un fa referència a una 
pubilla -Munné- i durant els últims anys s’han 
afegit els restants dotze noms que fan referèn¬ 
cia a dones que han estat actrius -en 4 casos-, 
pedagogues -4-, escriptora -1-, ecologista -1-, 
anarcosindicalista -1- i un premi «Nobel de la 
pau». Alguns exemples són: Margarita Xirgu, 
Paca Soler, Maria Montessori, Jane Addams 0 
Teresa Claramunt. 

La representació de la dona als carrers i més 
concretament pel que fa al nostre barri, per 
tant, no sembla ser massa representativa d’una 
realitat on les dones també han sigut precur¬ 
sores de l’evolució social, científica i cultural si 
no que, més aviat, han quedat soterrades entre 
prejudicis i masclisme històric. Destaquen 
en la seva majoria 0 bé pel seu caire religiós 
on la submissió es premia, o bé pel seu caire 
burgès on, a més, les dones a qui han dedicat 
els carrers surten al nomenclàtor associades a 
noms d’homes -generalment les parelles senti¬ 
mentals-, essent la relació amb aquests homes 
el motiu pel qual se’ls dedica el carrer. 

Només cal fer un cop d’ull a qualsevol 
mapa de Sants per veure que la realitat és 
ben distinta quan de qui es paria és dels 
homes. Ens referim al carrer de Muntadas: 
cofundador de l’Espanya Industrial -antiga 
fàbrica on actualment hi ha el parc-; Joan 
Güell: fundador de la fàbrica de Vapor Vell -on 
actualment trobem la biblioteca-; Bartomeu Pi: 
propietari de terrenys i fabricant d’objectes de 
cuir; Galileu: físic i astrònom; Carreras i Candi: 
geògraf, historiador, polític i advocat; Tenor 
Massini: cantant d’òpera; Canalejas: advocat i 
polític; Rossend Arús: periodista i dramaturg; 
Juan Gris: pintor; Aviador Ruiz de Alda: 
militar; Francesc Ferrer i Guàrdia: pedagog... 
i una llarga llista de noms que arriba fins a 
179 carrers. Gairebé a cap dels esmentats se’ls 
relaciona amb cap dona com sí succeeix en 
el cas contrari. A més, hi trobem un ampli 
ventall d’oficis i professions ben variades. 
En aquesta línia, les dades ens haurien de fer 
reflexionar sobre quin és el barri que volem 
també a l’hora de dedicar els carrer i perquè. 
Considerem que és essencial aconseguir un 
barri igualitari i sabem que hi ha moltes dones 
que, malgrat viure en una societat que les 
educa principalment per realitzar feines de la 
llar i cuidar a criatures i a gent gran, tant pel 
que fa a temps ençà com a avui en dia, moltes 
d’elles s’han revelat contra aquest estatus i 
han fet grans aportacions a la humanitat, per 
exemple, Maria Moliner: lexicògrafa, lingüista; 
Paulina Pi de la Serra: política, activista 
cultural; o Mercè Comaposada: pedagoga, 
advocada, anarcofeminista i militant. Totes 
elles mereixen ser recordades. Perquè volem i 
podem. 


Infografia: Marta Reus Fàbregas 

Transformant les 
masculinitats 


La TRAMA FEMINISTA DE SANTS proposa nomenar un carrer: 

lusta Goicoechea Mayayo 

Arribada a Barcelona als 11 anys, el 1913 va començar a treballar 
en una fàbrica tèxtil, sector al qual es dedicaria fins la seva 
jubilació.. Al llarg de la seva vida coordinà militància i compromís 
polític, fou cap de la secció de dones i destacà en la seva lluita 
política. Lluità pel sufragi femení i per la incorporació de les seves 
companyes a la vida política. El gener de 1934 es va presentar en 
la candidatura com a única dona del seu partit en les eleccions 
municipals, on guanyàren per majoria absoluta, passant a conver- 
tir-se així en la primera dona regidora a VHospitalet de Llobregat. 
Va ser en aquests anys quan va començar la seva activitat com 
a redactora en revistes locals nacionalistes. En acabar la Guerra 
Civil espanyola fou empresonada per la seva activitat política 
a la presó de les Corts de Barcelona. En ser jutjada al cap de tres 
anys va ser absolta, però restà en llibertat condicional i li va ser 
prohibit treballar fins el 1943, any en que va tornar al sector tèxtil. 
El 1936 es jubilà, a Vedat de 60 anys. Lunica activitat social en què 
participà després de la guerra fou la que desenvolupà al Casal dels 
Avis de Santa Eulàlia. Va morir al seu domicili del carrer Pareto, al 
barri de Santa Eulàlia de VHospitalet. 

Nosaltres (a propòsit dels 
espais no mixtes) 



Bernat Marimon 


U n dels efectes dels 
moviments feministes 
és el qüestionament 
dels models de mas¬ 
culinitat hegemònica i les seves 
conseqüències en la societat i el 
propi individu. La societat patri¬ 
arcal no només crea uns rols de 
gènere en els que s’afavoreixen 
valors més associats a la mascu¬ 
linitat i es menyspreen valors 
més associats a la feminitat, 
sinó que crea uns ideals d’home 
i dona impossibles d’assolir 
perquè no arribarem mai a cop¬ 
sar-los del tot. 

Des la violència més evident i 
visible fins a altres formes més 
invisibilitzades com els micro- 
masclismes, es troben en la 
manera en com ens expressem, 
pensem i ens relacionem 
en tots els àmbits de la vida 
quotidiana i social. Fer aflorar 
els privilegis i les relacions de 
poder que tenim interiorit- 
zats i normalitzats -dins les 
relacions de parella, familiars 
0 en l’àmbit lúdic- permet 
afrontar aquestes tensions col¬ 
·lectivament i generar eines 
per a combatre-les de manera 
personal. 

Des de diferents moviments 
es busca la manera de treballar 
i reflexionar sobre aquesta 
construcció de la identitat 
en persones socialitzades 
com a homes, en són alguns 
exemples l’Associació Cúrcuma, 
Homes Igualitaris o Aliats del 
Feminisme. 


Més enllà de xerrades i mani¬ 
festacions, alguns d’aquests 
objectius s’articulen a través de 
grups de debat o tallers dirigits 
a homes. Els participants 
troben un espai de confiança 
on poder plantejar i debatre 
les dificultats i contradiccions 
de “ser un home”. Són espais 
on reconèixer-s’hi a partir de 
les experiències pròpies i dels 
altres i prendre consciència 
com a homes dels privilegis 
adquirits dins d’una societat 
patriarcal, per a desprendre- 
se’n o compartir-los. 

En aquests tallers es treballa 
la perspectiva de gènere oferint 
lectures -per exemple, Ser home 
com a factor de risc. La mas¬ 
culinitat com a violència, de 
Javier Ornar Ruiz Arroyave, 
o Micromasclismes, de Luis 
Bonino Méndez-, debatent o 
en dinàmiques de grup com el 
"teatre de l’oprimit”, on els par¬ 
ticipants experimenten viven- 
cialment els conflictes a través 
de posar en escena una proble¬ 
màtica concreta i buscar noves 
perspectives i resolucions. 

Les sessions busquen que 
cada participant pugui aportar 
al grup les seves pròpies 
inquietuds per treballar-les en 
comú; des de la violència que 
generem al seguir els patrons 
masculins en les relacions 
fins la pròpia sexualitat o les 
situacions de poder de la vida 
quotidiana. Aquests grups no 
mixtes busquen resignificar 
les masculinitats des d'una 
vessant transformadora. 


Txama feminista de Sants 


A ls 60 James Brown 
canta “It’s a man’s 
world”. Aquesta frase, 
tan comercial i tan 
estesa, no deixa de reflectir 
una realitat que, per contra, 
continua sent poc acceptada 
socialment: els homes són al 
centre de la nostra societat, 
deixant les dones relegades al 
segon pla. El llenguatge ens 
ho recorda dia rere dia: tot allò 
referent a la humanitat ho ha 
fet l’home. Home, sinònim 
d’humà; dona? Com diu de 
Beauvoir, dona és l'altra: allò 
que no identifica l’home, identi¬ 
fica la dona. 

Educades per ser dones, soci¬ 
alitzades com a nenes, ens 
ensenyen que, precisament, 
tot allò de nenes és superfi¬ 
cial, superflu, estúpid. El judici 
social ens vol completament 
anul·lades. Ser massa femenina 
és de bleda, ser massa poc 
femenina és menyspreable. 
Hem de ser atractives, però 
sense traspassar els límits 
socials -si no, ‘vaja guarra’. 
Hem de cuidar-nos, però sense 
arribar a ser febles com per 
caure en la pressió estètica; no 
siguis la típica nena tonta però 


no et passis de repel·lent. 

Davant d’aquest imaginari 
que ens vol anul·lades, nosaltres 
decidim existir. Creem espais de 
seguretat on, lluny de la mirada 
patriarcal aliena, connectem 
amb tot allò que portem a 
dintre. Tot allò que, des de ben 
petites, hem estat silenciant. 

A la Trama feminista de 
Sants mantenim una orga¬ 
nització no mixta on, a dia 
d’avui, sols participem dones. 
Els motius d’aquesta decisió 
son diversos: aquest tipus d’or¬ 
ganització ens aporta, entre 
altres coses, aquest espai de 
seguretat a les assemblees i la 
possibilitat de treballar amb 
altres persones que compartei¬ 
xen experiències semblants en 
relació al tema que ens ocupa. 
Aquestes realitats ens apropen 
a reconèixer les contradiccions 
del gènere i a prendre consci¬ 
ència sobre les desigualtats que 
vivim en la nostra pell. 

Prioritzar en l’assemblea 
el subjecte feminitzat és 
posar sobre la taula els cossos 
femenins i les seves lluites, 
independentment i/o a la 
vegada entrellaçades amb les 
lluites de poder, classe o ètnia. 

Evidentment incomoda. 
No podia ser d’altra manera 
perquè, la d’autoorganitzar-nos, 


és un acció profundament 
transgressora. Nosaltres, en 
primera persona, ens estem 
negant a continuar anul·lades; 
nosaltres ens estem proclamant 
vives. Als nostres espais 
no mixtes, les dones estem 
construint el nostre propi 
imaginari: un on existim, un 
on tot allò que sentim i vivim 
té valor i té importància. Què 
implica això? Absolutament 
tot. Implica que les dones ens 
descobrim vives, vàlides; ens 
descobrim, en una paraula, 
subjectes. I el subjecte que 
s’autoreconeix com a tal no vol 
continuar callat ni un segon 
més. 

Tot aquest coneixement i 
contracultura que es crea en 
els espais no mixtes, siguin del 
caliu que siguin, es trasllada 
a l’imaginari col·lectiu i comú 
amb els altres col·lectius. Ens 
fa créixer com a societat i com 
a grup de vida alternatiu a la 
societat patriarcal i capitalista 
davant la qual ens rebel·lem. 

Així doncs, els espais de dones 
són l’expressió col·lectiva de 
cada dona que es descobreix 
viva, que se sap subjecte. Anem 
creixent, per dins en l’apode¬ 
rament i, per fora, en nombre i 
força. 

No parem, i seguim avançant. 


El GRUP DE MASCULINITATS proposa per nomenar un carrer: 


Maria Pilar Uriel 


Jutjada al 1983 per injúries al Papa degut a unes pintades amb 
les dones del Casal de Dones de Sants en la visita del 1982. 
Maria Pilar Uriel fou absolta mentre entre les seves companyes 
de Casal, presents a la sala, es corejava la frase “Ho vàrem 
passar defàbula pintant!" Al dia següent, els diaris de la ciutat 
es feien resó de la noticia sota el titular “Feminista absuelta de 
supuestas injurias al Papa”. 


mem0riadesants.bl0gsp0t.c0m.es/2009/01/el-papa-c0ntra- 

una-dona-de-sants.html 


Fa unes setmanes va 
créixer la família burxaire: 



Per molts anys, Ray! 



COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931 720677 
info@lacol.org 


K 

EnClau d'Espais Integrals SCCL 

Assessorament i Disseny • Reformes 
Integrals • Rehabilitacions Energètiques 
Certificats d'Eficiència Energètica 
Petites repararacions 


Ptge. Toledo, 18 • baixos I r • Barcelona 
Tel. 930 180 8Ó9 

info@enclaucooperativa.cat 

uuuuuu.enclaucooperativa.cat 




CUINA DE BARRI 




a (fescudell 



ESM ORZA 
MENÚ AL 
CARTA DE 


Tens un negoci o ets una 
associació de Sants? 

Col·labora i 
anuncia’ta 

La Burxa 

Per a més informació: 
laburxa@gmail.com 

RACÓ HISTÒRIC 

Classes de crims o 
crims de classe (part II) 



1 ) 11 . 

ROBO HORROROSO 

que en la noehe del 29 de Marzo del pre- 
sente ano, conicticroas en una casa de 
campo llamada San Jaume en el par- 
tido de Tarrasa, una pandiHa de 
ladrones, disffrazados de suo- 
zos de Eseuadra. 


FOGONS DE TEMPORADA 

Peixos estrangers 


Agus Giralt 



E s el primer dia de juliol 
de 1855, la tensió es 
palpa a la ciutat de 
Barcelona i a tot el pla, 
però ens hem de remuntar 
una mica més en el temps. Fa 
quasi un any que els generals 
Leopoldo O’Donnell i Domingo 
Dulce van protagonitzar un 
pronunciamiento que va fer 
caure als moderats. A Barcelona 
i al seu pla els obrers van rebre 
el cop amb eufòria però, ben 
aviat, l'alegria es va transfor¬ 
mar en ràbia cap a les selfac- 
tines. 

El ludisme no era la resposta 
irracional que sovint s’ha 
repetit. La constant mecanit¬ 
zació havia facilitat la preca- 
rització i la deshumanitza¬ 
ció del treball. Dones, homes 
i nens es veien lligats a un 
estricte control a les fàbriques, 
a tasques perilloses i a horaris 
inhumans. L’arribada de les 
filadores selfactines al Vapor 
Vell havia incrementat aquesta 
precarització. En endavant, un 
únic operari podria filar molts 
fils a la vegada, un fet que 
enviava molts treballadors al 
carrer. No és d'estranyar que 
els obrers arremetessin contra 
les màquines i, encara menys, 
que això succeís justament a 
fàbriques com el Vapor Vell 
o l’Espanya Industrial, dues 
pioneres en la introducció de 
maquinària. 

Després d’aquest brot ludita, 
les protestes van seguir entre 
filadors i teixidors en forma 
de vaga pacífica i aviat en va 
destacar una figura, Josep 
Barceló, de la Societat de 
Filadors i Teixidors de Cotó. Un 
personatge carismàtic que va 
fer entrega al capità general 
un document sol·licitant la 
prohibició de les selfactines. 
Una petició obrera que, per a 
indignació de la burguesia, 


finalment va ser acceptada. 

Però la victòria obrera va 
convertir a Josep Barceló en 
l’enemic públic número ú, una 
figura incòmoda per als indus¬ 
trials que veien com l’associa¬ 
ció obrera, alehores prohibida, 
prenia força. Al maig de 1855, 
un grup d’homes, fent-se passar 
per Mossos d’Esquadra, van 
assaltar un mas a Olesa de 
Montserrat, torturant i matant 
al propietari. Un crim escabrós 
que va omplir les pàgines 
dels diaris i dels romanços. La 
història perfecta per involucrar 
a Barceló, qui va ser jutjat i 
ajusticiat després d'un procés 
ple d'irregularitats. Poc després, 
el 21 de juny de 1855, el capità 
general Zapatero prohibia les 
associacions obreres. 

I així, arribem de nou al 
primer dia de juliol de 1855. 
La tensió es palpa a la ciutat 
de Barcelona però no sembla 
un dia diferent després d'un 
any tant agitat. A Sants, Joan 


Güell ha abandonat el Vapor 
Vell i ha fugit cap a Nimes amb 
terror per la resposta que els 
obrers poden donar a l’assassi¬ 
nat de Barceló i a la prohibició 
de les associacions obreres. 
Per posar-se al front de la 
fàbrica ha arribat de Madrid 
Josep Sol i Padrís, mà dreta de 
Güell, president de la Junta 
de Fàbriques de Catalunya i 
director del Vapor Vell. 

Però, davant la sorpresa dels 
industrials, el dia següent 
els obrers de tota Catalunya 
no assistiran a la feina i es 
declararan en vaga sota la 
consigna “Associació 0 mort!”. 
Una vaga que serà pacífica però 
que a Sants tindrà un episodi 
luctuós: un grup d'obrers es 
dirigiran a la fàbrica i, després 
d’una discussió, mataran d’un 
tret a Sol i Padrís i feriran amb 
un ganivet a Domenec Ramis. 
Una vaga que durarà fins al 11 
de juliol i que es considerarà la 
primera Vaga General. 


Núria May Masnou 


Són diversos els articles, 
les veus i opinions que han 
estat últimament parlant 
sobre la idoneïtat del consum 
de diverses tipologies de 
peix, sobretot en l'àmbit 
dels menjadors escolars. 
Segurament us sonen els noms 
de tilapia, panga, perca, etc. i 
potser molts de vosaltres els 
heu deixat de comprar i/o 
menjar. Recordo fa uns 15 anys, 
quan la perca, que la venien 
per mero, va arribar de forma 
habitual a les peixateries. Els 
cuiners la compràvem i l'arre¬ 
bossàvem orgullosos servint-la 
amb una bona salsa per sucar, 
les mares la donaven als seus 
fills encantades, era ideal: un 
peix blanc, de textura suau, 
sense espina i, a més a més, 
barat. Han canviat moltes 
coses durant els últims anys 
i una és el pensament, que 
ha esdevingut tendència, que 
proposa que el consum de 
proximitat és segurament el 
més sostenible, econòmica, 
social i ecològicament, i per 
tant el més recomanable a 
l'hora d’alimentar-nos. Però 
hi ha altres polèmiques que 
envolten el consum d’aquests 
peixos que vénen de lluny: 
toxicitat relacionada amb 
metalls pesants i altres agents 
nocius, una microbiologia poc 
apropiada? El Departament 
de Salut i l’Agència Catalana 
de Seguretat alimentària es 
basen en l’adequació d'aquests 
criteris -podríem anomenar- 
los burocràtics- per acceptar 
el consum d’aquests peixos 
en menjadors escolars, titllant 
les espècies anomenades com 
a font de proteïna animal 
de qualitat, baixes en greix i 
colesterol. Ells mateixos saben 
que la investigació va molt per 
davant de les normatives però, 
llei en mà, segurament tenen 
raó. 

Però, jo em pregunto: quin és 
el model d’alimentació que els 
estem ensenyant als nostres 
fills? Com deia Paulo Freire, tot 


acte educatiu és un acte polític; 
i el peix que consumeixen els 
nostres fills a l’escola, i a casa, 
els ensenya una manera de rela¬ 
cionar-nos amb el menjar, amb 
els aliments -plantes i animals- 
que utilitzem per a nutrir-nos. 
Segurament hi ha opcions més 
properes, que no contribueixen 
a l’explotació dels treballadors 
que gestionen la seva pesca i 
que no generen una petjada 
de carboni tant impactant 
derivada de la manipulació i 
transport del peix. Segur que 
també existeixen opcions 
menys contaminants, que no 
empobreixen les aigües i els 
sòls que són hàbitat d’aquests 
animals i que probablement 
no generen un sofriment 
derivat de les malalties o dis- 
funcions metabòliques que 
puguin patir. Amb el conven¬ 
ciment que no hi ha prou peix 
per a alimentar-nos a tots si 
en volem menjar sovint i en 
quantitat, potser és que n’hem 
de menjar menys però l’hem 
de menjar de proximitat i de 
qualitat: reconeixent-ne la pro¬ 
cedència i la forma. Potser hem 
de deixar de comprar i menjar 
succedanis de peix, arrebos¬ 
sats o no, que venen envoltats 
en plàstics i en caixes de cartró 
de colors, poc peix contenen 
aquests preparats, però si la 
seva elaboració n’usa en part, 
de quins peixos s’obté? Potser 
hem d'adequar les quotes a 
la pesca i a la saviesa de mar 
i pescadors, i deixar de tirar 
peixos morts, o no declarats, per 
la borda del vaixell? Són moltes 
les qüestions sense resposta, 
i la solució al problema 
segurament complexa i mul- 
tifactorial, però és el coneixe¬ 
ment de la realitat i la demanda 
col·lectiva, el que està provocant 
que alguns menjadors escolars 
hagin eliminat aquestes 
espècies del seu menú i que, 
tot i que tenint en compte les 
dificultat culinàries que se’n 
poden derivar, hagin apostat 
per espècies més properes, 
més conegudes i per tant, 
segurament, més sostenibles. 
De nosaltres depèn. 


VIDES DE BARRI 

Entrevista a Nicola di Palo 


Sara Medina Peiis 


N icola di Palo és un 
jove investigador 
que viu a Sants. És 
de Mondragone, un 
poble del nord de Nàpols, i ja 
des de ben petit es va interessar 
pel món de la ciència. Arribat 
el moment, va estudiar Física 
a la Universitat «La Sapienza» i 
va fer un Màster en Física de la 
Matèria mentre donava classes 
de repàs per poder-se guanyar 
la vida i gaudir dels plaers que 
atorga una ciutat com Roma. Va 
ser aleshores quan es va adonar 
de que el que l’interessava de 
veritat era dedicar-se a allò 
que encara mai s’havia fet, a 


allò que mai ningú havia entès. 
Amb aquesta idea, va conèixer 
l’«Institut de Ciències Fotò- 
niques» (ICFO) de Barcelona 
i actualment hi està fent un 
doctorat internacional. 

Ens explica que a ICFO hi 
treballen persones de tot el 
món amb l'objectiu comú 
de descobrir coses noves 
-a cinc minuts de la platja 
de Castelldefels!-. Nicola 
estudia un dels fenòmens 
més ràpids de la naturalesa: 
la interacció entre electrons. 
El seu laboratori disposa de 
làsers d’alta potència i, tot i 
que de moment no existeix 
una aplicació directa, creu que 
en un futur aquests estudis 
podrien, per exemple, servir per 


crear panells solars més «eco- 
friendly» i més eficients. 

Tot i que se sent feliç i 
afortunat de treballar del que 
és la seva passió, reconeix la 
precarietat existent dins el 
món de la investigació: «dels 25 
als 40 anys passarem per 405 
països diferents abans d’acon¬ 
seguir una plaça fixa a cap lloc. 
Idees com muntar una família, 
mantenir amistats 0 participar 
en projectes a llarg termini 
es converteixen en objectius 
complicats. Així, molts deixen 
la investigació per dedicar-se a 
feines com la informàtica 0 el 
professorat». 

Si bé l’idea inicial de viure a 
Sants va ser la posició estratè¬ 
gica del barri per arribar a ICFO, 


Nicola ens comenta que, sense 
dubte, s'ha revelat com l’elecció 
perfecta. Ens explica que mai 
hagués viscut al centre -no 
suporta el turisme «non-stop»- 
i que, tot i que Gràcia i Poble 
sec podien ser bones opcions, 
la cervesa de Plaça Osca el va 
acabar de convèncer: «és un lloc 
preciós on gaudeixo de la tran¬ 
quil·litat, ben lluny del trasbals 
de la ciutat». Freqüenta tant el 
Mercat de Sants com el d’Hosta- 
francs, juga a bàsquet al Parc de 
l’Espanya Industrial i li encanta 
que el coneguin com «l’italià 
que viu a Sants» i no com una 
persona més que es troba tan 
sols de pas. Considera Can 
Batlló el melic cultural i social 
del barri: «les jornades obertes 



per famílies, les diverses 
xerrades sobre temes d’actu¬ 
alitat 0 la Xarxa d'aliments 
són projectes d'avantguarda 
social», comenta. 

MÚSICA 

Namina “ígnia” (microscopi 2016) 


TEATRE 

Wasted 

de Kate Tempest 

Paula Catalan Gasulla 


El primer que crida l'atenció en entrar 
a la sala és que no hi ha escenari. Tan 
sols un altaveu al centre i llums fluores¬ 
cents per sobre el públic que, disposat en 
hemicicle en cadires a peu pla, espera a 
un pam dels actors l'inici de l'espectacle. 

Comença l'obra i ens reparteixen 
cerveses: ens anem de festa de la mà de 
la Carlota (Sandra Pujol), l'Edu (Xavier 
Teixidó) i el Dani (Oriol Esquerda) en la 
nit que celebren el desè aniversari de la 
mort del seu amic de joventut. Amparats 
per les drogues i el tecno pretendran 
fingir que tot va bé mentre amaguen a 
les espatlles els fracassos personals en 
els intents d'adaptar-se als convenciona¬ 
lismes de la vida adulta. 

Al llarg de l'obra, les escenes s'aniran 
succeint pels diferents racons que, 
només amb l'ajuda de la música i d'un 
encertat tractament lumínic, es trans¬ 
formaran inmediatament en un parc, 
un cafè o una discoteca. Els actors van i 
venen entre les files de seients, parlant 
per sobre dels nostres caps i interpel¬ 
·lant-nos directament. 

El més significatiu de la proposta 
d'íntims Produccions dirigida per Ivan 
Morales és el treball vocal i físic dels 
actors, per al qual han comptat amb l'as¬ 
sessorament de Pau Llonch (At-Versaris) 
i Los Corderos. Hi ha moments de ritme 
brillant on els personatges intercalen 
frases soltes gairebé en un exercici de 
parla automàtica que, gràcies a l'adapta¬ 
ció de Martí Sales del text original de la 
mc britànica Kate Tempest, aconseguei¬ 
xen apel·lar a l'imaginari comú i ens 
arrencaran més d'un somriure. 


Fins el 12/03/17 a la Sala Beckett 



Pep Rius 


Namina és el nom artístic de Natalia 
Miró do Nascimento, qui acaba de 
publicar el seu segon treball discogràfic 
ígnia (microscopi 2016) després del seu 
debut amb Orlando (microscopi 2014). 

Aquest nou treball presenta un bon 
contrast amb el primer, molt més 
acústic. Obre el disc amb "I don't Know" 
un tema interpretat junt amb Jaume 
Pla “Mazoni" amb una clara intenció 
rock: la banda sona contundent i resulta 
tota una declaració d'intencions, de 
voluntant de canvi. El segueix “Wet", 
un tema amb instrumentació acústica 
però amb presència rítmica que recorda 
a la Fiona Apple de Extraordinary 
machine. 

En aquest disc la personalitat 
de Namina brilla cada cop amb 
més intensitat. És genial descobrir 
artistes nous amb coses a dir i 
esperit explorador: poder sortir dels 
límits estilístics que, cada cop més, 
s'imposen en el panorama català. I, en 
aquest sentit, Namina exprimeix les 


possibilitats i cerca noves formes dins 
la seva proposta. Aplaudeixo el risc! A 
“L'esquellerinc", per exemple, experi¬ 
menta amb la veu posant-hi un filtre 
en tota la primera part de la cançó per 
explotar a la segona! La banda torna a 
recuperar un paper intens; destaco la 
feina de la guitarra, que va creant disso¬ 
nàncies al límit del feedback. 

A “Sem prestar Atençào", una intro 
que remet a música japonesa minima- 
lista dóna pas a una melodia preciosa 
en brasiler que vira cap a paisatges 
melòdics més angoixants... sempre 
arriscant. I això es repeteix al llarg del 
disc, un disc de risc i atrevit on Namina 
va més enllà. A "Oh, Man!" flirteja 
amb l'estètica de cabaret o, fins i tot, 
de musical; l'interpreta amb moments 
quasi parlats a l'estil del Tom Waits de 
l'època Swordfishtrombon i, de sobte, al 
mig de la cançó, opta per una sortida 
quasi pop ben fosca. Experiment rere 
experiment, Namina ens va transpor¬ 
tant dins del disc. "Violeta" és, de nou, 
una cançó en portuguès amb sonoritats 
de cançó clàssica popular, a la manera 
d'un estrany Veloso gòtic, sigui per 


l'idioma o bé per l'instrumentació. Ens 
torna a remetre a certs aires cabareters 
i és que, tot plegat, em sembla una 
mescla espectacular. "Strange dead 
fish" podria ser una havanera gòtica 
-vaig tenir la sort d'assistir a una de les 
primeres interpretacions en directe i és 
una cançó estremidora. La inspiració 
d'aquest “estrany peix mort" neix a 
partir de la imatge colpidora d'un home 
mort a les platges intentant arribar 
a la costa, el drama dels qui fugen de 
les guerres. I és que tot el treball de 
Namina està impregnat de les lluites 
que, com a dona i artista, s'han de 
lliurar cada dia en la nostra societat. 

“Feed me" pren forma negroide 
de la música més ballable, “La dona 
refulgent" tira mà d'energia i assalta 
formes a lo Talking Heads i acaba de 
tancar el disc amb formes bossanovi- 
anes que remeten a mil coses alhora, 
des de Puntí fins a Harvey (de nou). I és 
que Namina és una artista enorme que 
troba la manera de destil·lar-ho tot amb 
una veu pròpia i això, com diuen a casa 
meva, “no és moc de pav”. 



POESIA 

Tot és massa 

per Heura Sales 

Del res al tot 
si desaprenc. 

I del tot a res 
quan me'n desprenc. 

Res és tot 

i tot és massa. 

I si de tot en fem miques? 

Un tros de tot 
per totes 
i aprenc 

del que desprenc. 


VINYETA 


Cobi per Agus Giralt 

Agenda 1 11 


COL·LECTIUS DEL BARRI 


ACCIÓ LLIBERTÀRIA SANTS 
Adherida a la Federació Anar¬ 
quista de Catalunya (FAC) 
CSACan Vies 

Dimecres a les 19.3011 a Can Vies 

acciollibertariasants@riseup. 

net 

@AccLlibSants 
ARRAN SANTS 

Organització juvenil de l’esquer¬ 
ra independentista 
http://arran.cat/ 
sants@arran.cat 
@ArranSants 
c/Muntadas, 24 

ASSAIG DEL COL·LECTIU DE TE¬ 
ATRE LA CUENTISTA 
Col·lectiu de teatre 
Dijous de i6h a 2oh 
C/ Violant d'Hongria, 71 

ASSAIG CORAL EL CORCÓ D’ALPS 

Coral revolucionaria 
Dijous de 2i:3oh a 23I1 
corco.d.alps@gmail.com 
@CorCodAlps 
C/ Violant d'Hongria, 71 

ASSEMBLEA ATENEU LLIBERTA¬ 
RI DEL POBLE SEC 

Col·lectiu llibertari 

Divendres a les ígh 

https://ateneullibertaripoble- 

sec.wordpress.com/ 

ateneullibertaripoblesec@ 

gmail.com 

C/ Violant d’Hongria, 71 

ASSEMBLEA ESCOLA ARCÀDIA 

Centre educatiu autogestionari 

Divendres a les ígh 

http://ludus.org.es/ca/arcadia 

arcadiacanbatllo@gmail.com 

@EscolaArcadia 

C/ Violant d'Hongria, 71 

ASSEMBLEA FAMILIARS ATU¬ 
REM EL PARLAMENT 

Grup de suport dels familiars de 

persones detingudes a l’Aturem 

el Parlament 

Dimecres a les ígh 

@FParlament 

C/ Violant d'Hongria, 71 

ASSEMBLEA GROGA DE SANTS 

Assemblea de la comunitat edu¬ 
cativa -mestres, famílies i alum¬ 
nat- per defensar la qualitat de 
l’educació pública. 
assembleagrogasants@blogspot 
.com 

assembleagrogasants@gmail. 

com 

@AssGrogaSants 

ASSEMBLEA SALVEM LES PEN¬ 
SIONS 

Espai de defensa del sistema Pú¬ 
blic de pensions 
Dimecres de i8:3oh a 20:3oh 
https://salvemlespensions.wor- 
dpress.com/ 

salvemlespensions@gmail.com 
@Salvemlespensions 
C/ Olzinelles, 30 


BIBLIOTECA POPULAR JOSEP 
PONS 

Biblioteca de la xarxa de biblio¬ 
teques socials 

Matins: dilluns, dijous, diven¬ 
dres i dissabtes de íoh a i3h 
Tardes: dilluns, dimarts i dijous 
de i7h a 2oh i divendres de i8h 
a2ih. 

Tancat: dimarts matí i dimecres 
tot el dia 

https://bibliotecacanbatllo.wor- 

dpress.com/ 

biblioteca@canbatllo.org 
@bibliotecacanbatllo 
C/ Constitució, 19 
C/11 de juny de 2011 

BIBLIOTECA SOCIAL MATEO 
MORRAL 

Biblioteca de la xarxa de biblio¬ 
teques socials 
Dilluns de 17I1 a 20.3oh 
http://bmmorral.org/ 
lateneu@gmail.com 
C/Maria Victòria, 10 

CAN BATLLÓ 

Espai veïnal autogestionat 
Dilluns a dijous de íoh a i3h i de 
i8h a 2ih 

Divendres de íoh a 13I11 de i8h 
a22h 

Dissabtes de íoh a 2ih 

https://www.canbatllo.org/ 

@CanBatllo 

C/ Constitució, 19 

C/11 de juny de 2011 

CASAL INDEPENDENTISTA DE 
SANTS 

De dilluns a divendres de i8h a 
23I1 

https://cis-jaumecompte.cat 
@cis.jaumecompte 
c/Muntadas, 24 

CENTRE DE DOCUMENTACIÓ 
DELS MOVIMENTS SOCIALS 
Arxiu de documentació dels mo¬ 
viments socials 
Dilluns, dimarts i dijous de 
I7h-i9h 

http://arxiu.laciutatinvisible. 

coop/ 

arxiudelaciutat@gmail.com 
C/ Constitució, 19 
C/11 de juny de 2011 

CENTRE SOCIAL DE SANTS 
Associació de veïns I veïnes de 
Sants 

Dilluns a divendres de íoh a i3h i 
de i8h a 2ih 

http://www.centresocialde- 

sants.org/ 

csocialsants@gmail.com 
C/ Olzinelles, 30 

COLLA BASTONERA INFANTIL 
Grup de cultura popular per in¬ 
fants 

Divendres de i8:3oh a 19:3011 
Cada 15 dies 
C/ Olzinelles, 30 


COLLA BASTONERA 

Grup de cultura popular 

https://collabastonerasants. 

wordpress.com 

collabastonerasants@gmail. 

com 

c/Muntadas, 24 

COL·LECTIU ETCÈTERA 
Grup de debat I revista 
Dimecres de ígh a 2ih 
http://www.sindominio.net/ 
etcetera/ 

etcetera@sindominio.net 
C/ Violant d’Hongria, 71 

COOPERATIVA DE CONSUM 
PANXACONTENTA 
Grup de consum crític 
Dijous de ígh a 22h 
https://panxacontenta.wor- 
dpress.com/ 

C/ Violant d’Hongria, 71 

CSACAN VIES 

Centre Social Autogestionat 
Assembea dimecres a les ígh 
Kfeta dimarts i dijous de i8h a 
22h 

https://canvies.barrisants.org 
canvies@gmail.com 
@SomCanVies 
C/ Jocs Florals, 40-42 

ENDAVANT SANTS 

Organització Socialista d’Allibe¬ 
rament Nacional 
http://www.endavant.org/ 
@EndavantSants 

ESPAI ARTS 

Col·lectiu d’artistes 
Dijous de io:3oh a 13I1 
@ArtsCanBatlló 
C/ Constitució, 19 
C/11 de juny de 2011 

ESPAI COMUNITARI DE FORMA¬ 
CIÓ PERMANENT 
Projecte d’educació de persones 
adultes. En construcció col·lec¬ 
tiva. 

espaicomunitariformacioper- 

manent.wordpress.com 

espaicofope@gmail.com 

@aprendreXviure 

ESPAI OBERT 

Centre Social Autogestionat 
Dilluns a divendres de i8h a 2ih 
http://espaiobert.org/ 
@SantsEspaiObert 
C/ Violant d’Hongria, 71 

FUSTERIA COL·LECTIVA 

Taller de fusteria comunitària 
Taller obert: dilluns de íoh a i3h 
ideióhaigh 

Taller comunitari: dimarts de 
íoh a i3h i de i6h a ígh 
C/ Constitució, 19 
C/11 de juny de 2011 


GRUP D’HABITATGE DE SANTS 
Col·lectiu pel suport mutú da¬ 
vant les problemàtiques d’habi¬ 
tatge 

Diumenge a les ig.3oh 
C/Maria Victòria, 10 

HORTET DE LA FARGA DE SANTS 
Noguera Pallaresa 27, persiana 
metàl·lica 

hortetdelafarga@gmail.com 
Estiu: diumenges a la tarda 
Hivern: diumenges al matí 

JÓVENS DE LES TERRES DE 
L’EBRE 

Col·lectiu per la defensa del ter¬ 
ritori 

Dijous a les 2oh 

http://jovensebre.blogspot.com. 

es 

@Jovens_Ebre 
C/ Jocs Florals, 40-42 

LA BURXA 

Periòdic de comunicació popular 
Primer dimarts de mes ales 2ih 
laburxa@gmail.com 
@laBurxa 

LA GUERXA 

Espai de salut 
Dilluns a les 2oh 
@LaGuerxa 

espaisalutcanvies@gmail.com 

LA NAU 
Espai familiar 

Actualment tancat per obres 

d’acondicionament pel fred 

lanauespaifamiliar@gmail.com 

@La_Nau 

C/ Constitució, 19 

C/11 de juny de 2011 

LAPAH 

Plataforma d’afectats per la hi¬ 
poteca 

Acollida i Assessorament 
col·lectiu: dilluns i8h 
Emplenar fitxes: per confirmar 
Assemblea de PAH Barcelona 
dimarts i8h 

(atenció a estudiants: dilluns a 
les 17:00 al local) 
c/ Leiva, 44 

MALABARISTES INEXTREMIS 

Taller de malabars 
Dimecres de i8h a 20:4511 
Can Batlló 
C/ Constitució, 19 
C/11 de juny de 2011 

NEGRES TEMPESTES 

Col·lectiu llibertari per l’allibera¬ 
ment dels pobles 
http://negrestempestes.cat 
negrestempestes@gmail.com 

PUNT D’INFORMACIÓ LABORAL 

Assessorament laboral 
Dilluns de 18:3 oh a 2ih 
COS Barcelonès 
C/ Muntadas, 24, baixos 


ROCÒDROM 

Obert dilluns dimecres i diven¬ 
dres de i8h a 2ih 

Neteja col·lectiva dimarts de i8h 
a2ih 

Dones escaladores dimecres de 
íoh a 13I1 
C/ Constitució, 19 
C/11 de juny de 2011 

SANTS. TV 

Televisió comunitària de Sants 

http://sants.tv 

contacte@sants.tv 

TALLER COL·LECTIU D’INFRAES- 
TRUCTURES 

Taller d’infraestructures col·lec¬ 
tiu 

Dimecres de íoh a i3h i dissabte 
de íoh a 14I1 
C/ Constitució, 19 
C/11 de juny de 2011 

TALLER OBERT DE MOBILITAT 
Espai d’autoreparació de vehi¬ 
cles 

Dimecres i dijous de 17I1 a 2oh 
Divendres ioh-i3h 
C/ Constitució, 19 
C/11 de juny de 2011 

UNIVERSITAT LLIURE A SANTS 

http://sants.unilliure.cat 

unilliure@gmail.com 


Si trobes afaitar el teu 
col·lectiu et pots posaren 
contacte amb nosaltres a: 
laburxa@gmail.com 

Sergi i Arnau 

Casal de Joves de Sants 



Ouedo amb en Sergi i l'Arnau dissabte a mig matí i tots 
tres encara fem cara d'adormits. Demanem uns cafès i 
un suc i seiem en una taula buida. Pel bar de Can Batlló 
se sent un soroll de trepant. No ens molesta gaire. Hem 
quedat per a parlar sobre el Casal de Joves de Sants i per 
a que m'expliquin quin és l'estat del projecte, com han 
arribat fins on són i cap a on encaren el futur més imme¬ 
diat. Els ensenyo la gravadora i la poso en marxa. 


Oriol Barras 


Com està el casal, en general, 
més enllà de l'espai físic? 

A: Ouan vam començar fa un 
any a les assemblees érem vui¬ 
tanta persones. Entenem que va 
ser el boom inicial. Ara s'ha esta¬ 
bilitzat i des de l'estiu som unes 
vint persones a les assemblees. 
Ara comença a haver-hi un gru- 
pet de persones que van tirant el 
casal endavant. 

S: Una cosa més important és 
que són vint persones o vint-i- 
cinc, entre vint i trenta, però no 
són sempre les mateixes, sinó 
que un dia vénen unes un altre 
dia vénen les altres. 0 sigui que 
en realitat vol dir que n'hi ha 
més, l'únic que no sempre totes 
poden venir. 

El grup és divers, transversal? 

A: Sí. És un conglomerat de per¬ 
sones de diverses entitats i per¬ 
sones que no són de cap entitat. 
També és veritat que les perso¬ 
nes que composen l'assemblea 
no són una representació de tot 
el jovent de Sants. Per exemple, 
costa trobar gent migrant. 

Com s'organitza el que 
podríem dir grup motor? 

S: Hi ha una comissió que té in- 
terlocució amb el districte. Pel 
moment del paper, hem preferit 
que siguin sempre les mateixes 
persones. Perquè no es perdi la 
informació. Quan hem fet troba¬ 
des o visites a la Model hem anat 
rotant i qui prepara l'ordre del 
dia també va rotant. 

A: La gent tendeix a posar-se a 
fer les coses en les que té més 


experiència i està més acostu¬ 
mada. Però està sortint força es¬ 
pontani. La gent es posa més al 
que més li agrada perquè li en¬ 
gresca més. En una de les assem¬ 
blees del principi, els seus ismes 
en vam dir, sí que vam parlar 
una mica més sobre com funci¬ 
onar, vam decidir, per exemple 
que seríem assemblearis. Però 
crec que ha vingut d'una mane¬ 
ra natural. Fins que no coneixes 
les persones no crees les pròpies 
dinàmiques de com funcionar. 

Heu pensat en quin serà el 
model del casal? 

A: El model del casal encara no 
està definit del tot. Voldrem que 
el casal sigui simplement un es¬ 
pai i hi hagi diversos grups que 
puguin organitzar per exemple 
xerrades sobre gènere, o volem 
que el casal es posicioni com a 
tal i no a través de grups només? 
Encara no ho hem pensat. 

S: Al principi vam parlar sobre 
com abordar la identitat del ca¬ 
sal. Però de moment, està una 
mica aparcat. Ara el focus és te¬ 
nir l'espai. Tenim un document 
redactat de la feina que s'ha fet 
i d'aquí poc l'hem de recuperar, 
però està bé que el casal, a més 
de muntar activitats tingui la se¬ 
va identitat, que hi hagi alguna 
cosa més al darrera. 

I aza sí, el local on sexà? 

S: A l'antiga Cooperativa Model 
del segle XX del barri de Sants. 
De moment la planta baixa. Una 
part del local està compartida 
amb la Federació de la Festa Ma¬ 
jor de Sants. 


Teniu alguna previsió per a 
l'entrada? 

S: El que sí que vam quedar era 
que la segona quinzena de fe¬ 
brer tanquéssim el contracte de 
cessió. El districte tampoc té ne¬ 
cessitat d'allargar-ho. Estem es¬ 
perant la proposta de data per a 
arribar a un acord i en la propera 
sessió jo crec que es pot tancar. 
Portem tres reuions amb el dis¬ 
tricte i hem anat bastant per fei¬ 
na, tot i que és un procés bastant 
lent. 

A: Segons el districte, les obres 
acabaran a l'estiu i ja entrarem. 
Però sabem que les dates a vega¬ 
des... Em vaig quedar amb una 
frase bastant representativa: 
«Anem més ràpid del que acos¬ 
tumem a anar, però més lents 
del que voldríeu». 

Heu hagut de fex una proposta 
molt específica, heu signat 
algun document? 

A: El que tenim sobre la taula és 
un contracte de cessió d'ús en 
precari, que no garanteix una 
estabilitat i en qualsevol mo¬ 
ment et poden fer fora. 

S: Encara no està qualificada 
com a equipament, està qualifi¬ 
cada com a zona verda. Ho han 
de requalificar. Però no és no¬ 
més perseguir el districte. El que 
busquem és una proposta que 
sigui el màxim d'inclusiva amb 
les veïnes. És un dels punts clau. 
Vam pensar una proposta que 
era la Taula Veïnal. Preveu que 
les activitats que puguin provo¬ 
car problemes s'acordin a la tau¬ 
la de veïnes i d'aquesta manera 
consensuar-les amb elles. Quan 
vam fer la presentació, ens vam 
trobar i ens vam passar els nú¬ 
meros. 

la situació de cessió en pxecaxi 
em xecoxda a la situació de la 
Casa del Mig. 

S: De fet, és el mateix cas que el 
de la Casa del Mig, perquè l'edi¬ 
fici s'ha de reformar. Però creiem 
que és un projecte sòlid i el fet 
d'haver parlat amb les veïnes és 
un punt positiu. També ens han 
entrevistat a Sants 3 Ràdio, el 
procés que ja hem engegat a les 


CASAL DE JOVES DE SANTS 

escoles, tota aquesta feina, això 
és el que fa falta. S'ha de fer el 
màxim de feina de formigueta, 
mostrar el projecte al barri i se¬ 
guir treballant. 

A: Si hi ha cent cinquanta joves 
fent activitats allà i de cop es tro¬ 
ben sense poder-ho fer, no exis¬ 
teix aquesta possibilitat. 

I sobre els projectes d'activitats 
que s'hi podrien fex, us han 
arribat pxopostes de gent 
intexessada o és massa d'hoxa? 

A: Pensa que ara estem fent so¬ 
bretot assemblees burocràtiques 
per aconseguir altres coses bu¬ 
rocràtiques. Tenim un estudi 
del jovent de Sants on preguntà¬ 
vem què volia la gent per al ca¬ 
sal. Vam rebre entre tres-centes 
i quatre-centes respostes. Sí que 
hi ha gent interessada en fer co¬ 
ses similars, però ara el que fal¬ 
ta és agrupar aquesta gent per 
quan sigui el moment que tot 
comenci a funcionar. Un dels 
problemes que tenim és amb 
l'espai. No tenim l'espai com per 
dur a terme totes les propostes. 

Us sentiu xecolzats pels 
diferents col·lectius? Heu 
establext vincles amb altres 
generacions que també van 
txeballax per al Casal de Sants? 

S: Bé, directament no hem tin¬ 
gut cap contacte amb les perso¬ 
nes que havien tingut l'experi¬ 
ència prèvia. L'Agus Giralt es va 
acostar a nosaltres a la primera 
i la segona reunió. Ens va expli¬ 
car una mica com havia anat. A 
part, ha fet dues o tres entrades 
molt bones al seu bloc. [a les xar¬ 
xes] posen comentaris d'ànim i 
suport. Comentaris que compar¬ 
tim. Jo estic fent alguns torns de 
barra a Can Batlló i la gent em 
pregunta: «Què el casal de joves? 
Com va? Quan entreu?». Gent 
que vol que el pas es faci. 

Voleu afegir alguna cosa? 

A: Volem fer una crida a tot el jo¬ 
vent de Sants a que s'animi a ve¬ 
nir a l'assemblea, que mans en 
faltaran sempre. 


www.facecbook.com/cs j 
@casaljovesants 

O uan es parla d'«agressió» es fa 
referència, no tan sols a la vio¬ 
lència física que un subjecte exer¬ 
ceix sobre un altre amb la intenció 
de causar-li dolor, si no a qualsevol 
acció que sigui contraria als drets 
d'una persona. La definició és, en 
aparença, clara i senzilla. Tanma¬ 
teix, les dones patim agressions 
per raó de sexe més sovint del que 
podríem pressuposar. 

Tot i que dins l'imaginari 
col·lectiu encara existeix l'idea 
que el terme «agressió sexual» 
fa referència als casos més greus 
-amenaces, violència física, vio¬ 
lació-, el concepte va molt més 
enllà i engloba aspectes com el 
contacte corporal no desitjat, la 
insistència, o qualsevol actitud 
intimidatòria, degradant o ofen¬ 
siva. 

Seguint aquesta línia, cal te¬ 
nir present que qualsevol tipus 
d'assetjament sexista pot supo¬ 
sar una situació límit per la per¬ 
sona agredida i, moltes vegades, 
la mancança de grups de suport 
dins dels mateixos col·lectius 
afavoreix el silenci de la víctima. 
De la mateixa manera, la desco¬ 
neixença de la pròpia temàtica 
dins la col·lectivitat és un alt¬ 
re factor clau per a la invisibi- 
lització del conflicte. En aquest 
sentit, es fa patent la urgència 
de treballar conjuntament tant 
protocols de prevenció per evi¬ 
tar comportaments sexistes, 
com programes de consciencia¬ 
ció: jornades reflexives, accions 
al carrer, teatre de l'oprimit 0 
humor feminista són només al¬ 
guns exemples d'iniciatives que 
poden ser útils per sensibilitzar- 
nos amb la problemàtica. 

Tenir les eines suficients per 
detectar quan s'està produint 
una agressió sexista és essenci¬ 
al, però també ho és aprendre a 
reaccionar-hi correctament, ja 
sigui com a víctima, com a es¬ 
pectador de l'agressió o com a 
integrant del grup de suport. 
Una vegada una agressió ha si¬ 
gut denunciada públicament, 
considerem imprescindible no 
culpabilitzar mai a la víctima, 
acompanyar-la en tot el procés 
i vetar l'entrada de l'agressor 
en els espais comuns del barri. 
És a dir, prioritzar sempre la co¬ 
moditat de les afectades. Seria 
interessant, a més, establir pro¬ 
tocols que proporcionin eines 
d'actuació per poder fer un se¬ 
guiment posterior de l'agressor 
i, de la mateixa manera, imple¬ 
mentar les bases que afavorei¬ 
xin un procés de resolució con¬ 
junta eficaç. 

És d'allò més important que ens 
hi impliquem i que, entre tots i 
totes, trobem solucions. Evitem 
que aquestes situacions seguei¬ 
xin succeint. 










